
UTANGULIZI 

Tunamshukuru Mwenyezi Mungu kwa neema zake Nyingi 
ambazo hazina Idadi na Mwenyezi Mungu ambae katujaalia 
kuufikia mwezi mtukufu wa ramadhani mwezi wenye neema 
mbali mbali, mwezi ulio faradhishwa ndani yake funga, 
Rehma na Amani zimuendee kiongozi wetu muombezi wetu 
Mtume Muhammad (s.a.w), pamoja na Familia yake na 
Maswahaba zake na Waislamu wote watakao fuata Mwenendo 
wake mpaka siku ya Mwisho Mungu atujaalie nasi tuwe 
Miongoni Mwahao AMIN. 


Ndugu zangu katika iman katika kurasa hizi chache 
tutakumbushana badhi ya mambo yanayo husiana na funga ya 
mwezi mtukufu wa ramadhani ili Muislamu aijuwe funga na 
yepi yasiofaa ili aichunge funga yake na vinavyo funguza. 

Tunaanza kutaja dalili ndani ya Our-ani inayo wataka 
waislamu kufunga. 


Kauli yake Mwenyezi Mungu mtukufu (Enyi mlio amini! 
Mmelazimishwa kufunga, kama walivyo andikiwa walio kuwa 
kabla yenu ili mpate kumcha Mungu” Siku maalum za 
kuhisabika. Na atakaekuwa miongoni mwenu mgonjwa au 
yumo safarini basi atimize hisabu katika siku nyengine. Na 
wale wasio weza, watoe fidiya kwa kumlisha maskini. Na 
atakae fanya wema kwa kujitolea, basi ni bora kwake. Na 
mkifunga ni bora kwenu, kama mnajua” Mwezi wa 
Ramadhani ambao imeteremshwa humo Ouran kuwa ni 
uongofu kwa watu, na hoja zilizo wazi za uongofu na 
upambanuzi. 

Basi atakae kuwa mjini katika mwezi huu naafunge. Na 
mwenye kuwa mgonjwa au safarini, basi atimize hisabu katika 
siku nyengine. Mwenyezi Mungu anakutakieni yaliyo mepesi 

wala hakutakieni yaliyo mazito, na mtimize hiyo hisabu, na 
mumtukuze Mwenyezi Mungu kwa kuwa amekuongoeni ili 
mpate kushukuru). Al-Bagara: (183-187). 


Hadithi zilizo pokelewa kuhusu funga na fadhila zake ni 
nyingi mno tutakumbushana badhi yake tu. 

1: Kutoka kwa Bibi Aisha (r.a), amesema: (Ilikuwa swaumu 
inayo pendezwa zaidi kwa Mtume Muhammad (s.a.w), 
kuifunga Shabani kisha anafuatanısha Ramadhani). 
Kapokea hadithi hii Imam Abuu Daudi (2431), na Аппаза1 
(4/199), na kaisahıhisha Sheikh Albani, swahıhı Nnasal 
(2214), па Al-Baıhaqy katika sunanı (4/483). 


Anatukumbusha mama yetu mke wa Nabii Muhammad 
(s.a.w), ya kwamba ilikuwa desturi ya Mtume Muhammad 
(s.a.w), kufunga katika mwezi wa shabani siku kadha, kama 
ilivyo pokelewa katika upokezi mbali mbali ima kufunga siku 
(15), au zaidi ya (15), au chini ya (15), njia zote zimethibiti 
kutoka kwa nabii Muhammad (s.a.w), kisha anafunga mwezi 
wenye Baraka wa Ramadhani. Yatupasa na sisi wafuasi wake 
utapo fikia mwezi wa shabani tuwe tunafunga sunna kwa 
wingi ili tupate radhi za Allah. 

2: Kutoka kwa Abahuraira (r.a), amesema: amesema Mtume 
Muhammad (s.a.w), (Funga ilio bora bada ya Ramadhani ni 
funga katika mwezi mtukufu wa Muharram, na swala ilio bora 
bada ya swala za faradhi ni swala za usiku). 
Kapokea hadithi hii Imam Muslim (1163). 

Kapokea swahaba mtukufu Abahuraira kutoka kwa mtume 
Muhammad (s.a.w), ya kwamba swaumu bora kabisa katika 
swaumu alizo ziamrisha Mwenyezi Mungu ni swaumu ya 
mwezi mtukufu wa Ramadhani mwezi wenye kheri nyingi 
sana na Baraka, kisha swaumu inayo fuatia kwa ubora ni 
swaumu katika mwezi wa Muharam (mwezi wa kwanza 
kiislamu). Mwezi ambao ndani yake kunapatikana swaumu уа 
Ashura, swaumu ambayo alikuwa nabii Muhammad (s.a.w), 

akiifunga na kuwaamrisha waisilamu waifunge, na mwezi wa 
Muharam nikatika miezi mine mitukufu, mwezi ambao 
Mwenyezi Mungu kamuangamiza fir-auli na kumuokoa nabii 
Mussa (s.a.w). 

3: Kutoka kwa Aba Huraira (r.a), amesimulia ya kwamba 
amekuja bedui kwa Mtume Muhammad (s.a.w), akasema: 
Ewe Mtume wa Allah: nionyeshe matendo ambayo 
nikiyafanya mntaingia peponi, akasema: (Unamuabudu 
Mwenyezi Mungu na wala usimshirikishi na chochote, na 
kusimamisha swala za faradhi, na kutoa zakka, na kufunga 
mwezi mtukufu wa ramadhani), jamaa akasema: naapa kwa 
jina la Mwenyezi Mungu ambae nafsi yangu ipo mikononi 
mwake sintozidisha chochote kuhusu haya milele, na wala 
sinto punguza chochote, alipo ondoka akasema Mtume 
Muhammad (s.a.w): (Yeyote anaetaka kumuona mtu wa 
peponi amuangalie huyu). 


Kapokea hadithi hii Imam Bukhari fathulbari (3/1397), na 
Muslim (14), na tamshi ni la kwake. 

Anasimulia Aba Huraira (r.a), ya kwamba kaja bedui mtu 
asioishi mjini kwa Mtume wetu Muhammad (s.a.w), akimtaka 
elmu ya mambo akiyafanya itakua nisababu ya kuingia 
peponi, kiongozi wa umma Nabii Muhammad (s.a.w), 
akamwambia ya kwamba: 

Muabudu Mwenyezi Mungu pekeyake na wala usimshirikishe 
katika ibada zake na chochote, pia udumu katika ibada ya 
swala tano za faradhi, kwa sababu siku ya kiyama kitacho 
anza kuhesabiwa katika matendo ni swala, kisha matendo 
mengine. 

Pia akamwambia awe anatoa zakka katika mali yake ili 
Mwenyezi Mungu ailinde na kuihifadhi, na laity matajiri wa 
kiislamu wangelikua wakitoa zakka inavyo stahiki mafakiri na 
masikini katika jamii ya waislamu ingelipungua kiasi kikubwa 
sana, lakini wapowapi wenye kutekeleza nguzo ya zakka ni 
wachache mno, mwisho kibisa aliambiwa awe anafunga 

mwezi mtukufu wa Ramadhani mwezi wenye Baraka nyingi 
na kheri mbali mbali, mwezi wa Quran, mwezi wa taraweh, 
mwezi wa itikafu, mwezi wa lailatul-gadri, mwezi wakuachwa 
huru na moto wa jahannam. Bedui alipo sikia hayo kutoka 
kwa nabii Muhammad (s.a.w), akaondoka zake huku akisema: 
Ewe mtume wa Allah mambo ulio nambia tayafanyia kazi 
kama ulivyo nambia tafanya ibada kama alivyo amrisha Allah 
na wala sintomshirikisha katika ibada zake na kuswali kama 
ulivyo tufundisha na kutoa zakka pia kuufunga mwezi wa 
Ramadhani, bedui bada ya kuondoka kwake Mtume 
Muhammad (s.a.w), akasema kuwaambia maswahaba walio 
kuwepo pale ya kwamba yeyote anaetaka kumuona mtu wa 
peponi akiwa anatembea katika mgongo wa ardhi amuangalie 
huyu!!!. 

4: Kutoka kwa Abdullahi Ibn Omar (r.a), amesema: 
nimemsikia Mtume Muhammad (s.a.w), akisema: (Uislamu 
umejengwa juu ya nguzo tano: Kushahidilia ya kwamba 
hapana Mola apasae kuabudiwa kwa haki isipokua Mwenyezi 
Mungu Mmoja tu, na Muhammad (s.a.w), ni Mtume wake, na 
kusimamisha swala, na kutoa zakka, na kuhijji, na kufunga 


mwezi wa Ramadhani). 
Kapokea hadithi Би Imam Bukhari fat-hulbaari 1(8) na 
Muslim (16). 


Abdallah mtoto wa Omar (r.a), amemsikia Nabii Muhammad 
(s.a.w), akielezea nguzo za uislamu ni tano: 


1: Kukubali kwa moyo na kutamka kwa ulimi ya kwamba 
hapana mola apasae kuabudiwa kwa haki isipokua Mwenyezi 
Mungu Mmoja tu, hana mshirika katika uungu wake hakuzaa 
wala hakuzaliwa na wala hafanani na chochote, na kukubali 
kwa moyo na kutamka kwa ulim ya kwamba Маби 
Muhammad (s.a.w), ni mja wake na mjumbe wake. 

2: Kusimamisha swala tano, Alfajiri, Adhuhuri, Laasiri, 
Magharibi, Ishaa, kila kipindi kwa wakati wake, kujitahidi 

kuswali kama alivyo kuwa akiswali Nabii Muhammad (s.a.w), 
na maswahaba zake. 

3: Kutoa zakka kwa wale wenye uwezo ili wawasaidie wasio 
kuwa na uwezo wajikimu kimaisha, masikini na mafakiri 
wapunguwe katika jamii ya waislamu. 

4: Na kwenda kufanya ibada ya Hijja kwa mwenye uwezo 
njia ipo wazi kabisa, muislamu ukiwa na uwezo nenda 
makkah ukatekeleze nguzo ya hijja uone namna watu 
wanavyo muabudu Mwenyezi Mungu. 

5: Kufunga mwezi mtukufu wa Ramadhani mwezi wa kheri 
na Baraka mwezi wakusaidiana sana mwezi wenye fadhila 
zaajabu mwezi wa kuhurumiana na kupendana mwezi wa 
taraweh na gurani, mwezi wakuachwa huru na moto wa 
jahannam. 

6: Kutoka kwa Bibi Aisha (r.a), amesema: Hamza ibn Amru 
aslamy alimuuliza mtume Muhammad (s.a.w), kuhusu 
kufunga safarini?. Akajibu: 

(Ukitaka funga na ukitaka fungua). Kapokea hadithi hii Imam 
Bukhari fat-hulbaari: 4 (1943), na Muslim (1121), na tamko 
nila kwake. 


Bibi Aisha (r.a), anasimulia ya kwamba mmoja katika 
maswahaba wa nabii Muhammad (s.a.w), akiitwa Hamza 
alimuliza mtume Muhammad (s.a.w), kuhusiana na hukumu 
ya kufunga ndani ya safari, Mtume Muhammad (s.a.w), akatoa 
ufafanuzi mzuri kabisa kwa kusema: ukitaka funga na ukitaka 
kula. Ndugu zangu msafiri afahamu ya kwamba kapewa kibali 
na Mwenyezi Mungu pamoja na nabii Muhammad (s.a.w), 
afahamu ya kwamba yupo huru akitaka anafunga na akitaka 
anafungua kwa maana anakula mchana wa mwezi mtukufu wa 
Ramadhani kisha siku alizokula atazilipa bada ya Ramadhani. 


BADHI YA MAMBO YANAYO HARIBU SWAUMU: 
1: Kufanya tendo la ndo mcha wa mwezi wa Ramadhani, 
yeyote atakae fanya kitendo hicho nijuulake kafara nzito: 

kumuacha mtumwa huru, au kufunga miezi miliwi mfululizo, 
au kuwalishiza maskini (60). 

2: Kula kwa makusudi, yeyote alie funga akala kwa 
kukusudia swaumu yake nibatili, lakini akila kwa kusahua 
aendelee na swaumu yake itakua sahihi. 

3: Kunywa kwa makusudi, yeyote alie funga akanywa kwa 
makusudi swaumu yake nibatili, lakini akinywa kwa kusahau 
aendelee na swaumu yake itakua sahihi. 

4: Mwanamke aliefunga mwezi mtukufu wa Ramadhani 
kabla ya jua kuzama damu ya hedhi ikatoka, afahamu ya 
kwamba swaumu yake imeharibika. 


MANENO YA WANACHUONI KUHUSU FUNGA: 

1: Kutoka kwa Ally (r.a), amesema: (Kufunga sio kujiziwia 
na kula na kunywa, lakini ni kujiziwia na uongo na mambo ya 
batili na upuuzi). 

Musvvannif libn аби shaiba: (2/422). 

2: Amesema Jabir bin Abdillahi (r.a): (Utapo funga basi 
nayafunge masikio yako na macho yako na ulimi wako 
kutokana na uongo na madhambi, na kuto muudhi mfanya 
kazi, nauwe na utulivu na upole wakati wakufunga kwako, na 
wala usijaalie siku ya kufunga kwako na siku ya kula kwako 
kuwa sawa). Bukhari fat-hu: 4(1947), na Muslim: (1116). Na 
tamshi nilakwake. 


MIONGONI MWA FAIDA ZA FUNGA: 

1: Ahadi na bishara na kufaulu kwa kuipata pepo. 

2: Husafisha nafsi na nikinga kwa mwili. 

3: Huvuna mapenzi ya Mwenyezi Mungu па kumtii. 

4: Ni dalili ya mtu kuwa mwema na kuwa na msimamo. 

5: Funga ni ngao ya kumziwia mtu na kuto ingia katika 
mambo yaliyo haramishwa. 

6: Huleta unyenye kevu mbele ya Mwenyezi Mungu. 

7: Ndani yake kuna kupambana na shaitwanı. 

8: Ndani yake Кипа kuhisi maumivu yanayo mfika fakiri na 
mgonjwa. 

Haya ndio badhi ya mambo yanayo husiana na funga 
tumekusudia kukumbushana katika kurasa hizi chache, 
tunamuomba Mwenyezi Mungu kwa Rehma zake na Baraka 
zake atupe kila la kheri atuepushe na kila shari, atusamehe 
madhambi yetu atupe mwisho mwema awasamehe waislamu 
walio tangulia mbele ya haki ajaalie kaburi zao kua busatani 
za peponi. Aamin. 

